În acest an, primarul din Scundu, Mihai Blejan, va demara lucrările la sistemul de distribuție a gazelor: "O inițiativă susținută financiar prin intermediul Asociației de Dezvoltare Intercomunitară (ADI), care include 4 localități. Astfel, prin intermediul acestui ADI, s-a alocat o finanțare, cu scopul de a dezvolta sistemul de distribuție a gazelor. În prima etapă, proiectul se va concentra pe drumul județean, urmând apoi să extindem sistemul de gaze și pe drumurile laterale. Pe lângă acest proiect major, avem în plan depunerea, împreună cu Orlești, a unui proiect de modernizare a rețelei de canalizare". În toamna anului trecut, Consiliul local al comunei Scundu a decis alocarea sumei de 15.480 lei lei din bugetul local al Primăriei Scundu pentru achiziţia a 85 de pachete conţinând ghiozdane si rechizite şcolare pentru un număr de 85 de elevi. Anul trecut, primarul localității Scundu, Mihai Blejan, a depus la Agenţia Fondului de Mediu un proiect care vizează modernizarea iluminatului public: "Proiectul constă în înlocuirea corpurilor de iluminat de pe drumurile principale. Acest lucru înseamnă aproximativ 300 de corpuri de iluminat cu leduri, iar valoarea investiţiei se ridică la suma de 1 milion de lei. Unul dintre avantajele proiectului este că vom plăti mai puţin pentru iluminatul public stradal". În acest an, primarul Mihai Blejan va demara construcția unei școli noi în comuna Scundu. Primăria Scundu, în colaborare cu Fundația World Vision România, oferă o masă caldă școlarilor din ciclul primar.
Web Design by DowMedia